Janmashtami 2019: इस वचन के कारण नहीं हो पाई राधा और कृष्ण की शादी, पढ़ें पूरी अलौकिक प्रेम कथा  
भारत के साथ विश्व के कई हिस्सों में मनाई जा रही है जन्माष्टमी
जन्माष्टमी पर प्रस्तुत की जाती हैं राधा और कृष्ण की अलौकिक लीलाएं
एक वचन के कारण नहीं हो पाई थी राधा और कृष्ण की शादी
Janmashtami 2019: हिंदुओं का प्रमुख त्योहार जन्माष्टमी (Janmashtami) आज भारत के साथ-साथ विश्व के भी कई हिस्सों में बड़े ही धूमधाम से मनाया जा रहा है. हिंदू मान्यताओं के अनुसार भगवान विष्णु (Lord Vishnu) के आठवें अवतार नटखट नंदलाल यानी श्री कृष्ण (Krishna) ने इसी दिन जन्म लिया था. इस त्योहार पर चारों तरफ धूम मची होती है. कहीं मां यशोदा और नंदलाल की झाकियां तो कहीं भगवान कृष्ण (Lord Krishna) की लीलाएं प्रस्तुत की जाती हैं. भगवान श्री कृष्ण का जन्मोत्सव (Krishna Janmotsav) हो और उनकी लीलाओं में राधा का जिक्र न हो, ऐसा संभव ही नहीं है. राधा-कृष्ण (Radha-Krishna) की अलौकिक प्रेम कथाओं से हर कोई परिचित है. पौराणिक कथाओं में कृष्ण को रास लीला करते हुए और राधा को उनके प्रेम में डूबे हुए दिखाया गया है. दोनों का वैवाहिक नहीं, बल्कि आध्यात्मिक रिश्ता था. लेकिन आज भी लोगों के मन में यह सवाल है कि दोनों ने शादी क्यों नहीं की.